उसका चाचा ड्रग तस्कर से खरीदी मर्सिडीज में सरेंडर करने आया, असम जेल भेजा; 5 साथियों पर NSA
Amritpal Singh Vs Punjab Police Operation AP . Follow Amritpal Singh Related News, Reports On Dainik Bhaskar. पंजाब में वारिस पंजाब दे के चीफ अमृतपाल सिंह की तलाश सोमवार को तीसरे दिन भी जारी है। पुलिस को अमृतपाल के जालंधर में छिपे होने की आशंका है
वारिस पंजाब दे के चीफ अमृतपाल सिंह की तलाश सोमवार को तीसरे दिन भी जारी रही। कल से आज तक उसके पांच साथियों पर नेशनल सिक्योरिटी एक्ट (NSA) लगा दिया गया है। पुलिस को अमृतपाल के जालंधर में छिपे होने की आशंका है। जिले के सभी एंट्री और एग्जिट पॉइंट्स पर नाकाबंदी कर दी गई है। अमृतपाल के गांव जल्लूखेड़ा में भी फोर्स तैनात है। जम्मू-कश्मीर और हिमाचल से लगी पंजाब की सीमाओं को भी सील कर दिया गया है।
अमृतपाल के चाचा हरजीत सिंह और ड्राइवर ने रविवार देर रात पुलिस के सामने सरेंडर कर दिया। चाचा अमृतपाल की मर्सिडीज में सरेंडर करने आया था, जो ड्रग तस्कर से खरीदी गई थी। उसके चाचा को भी असम की डिब्रूगढ़ जेल भेजा गया है। पुलिस ने अब तक 114 लोगों को गिरफ्तार किया है।
पुलिस ने 2 खुलासे किए
1. फाइनेंसर कलसी को मिला विदेशी फंड
पुलिस सूत्रों ने भास्कर को बताया कि अमृतपाल के फाइनेंसर दलजीत सिंह कलसी के पास 2 साल में 35 करोड़ रुपए का विदेशी फंड आया। उसके फोन से पाकिस्तान में भी बात हुई। पुलिस उसके मोबाइल की जांच कर रही है।
2. डी-एडिक्शन की आड़ में आतंकवाद की फैक्ट्री
केंद्रीय खुफिया एजेंसियों ने बताया कि अमृतपाल नशा मुक्ति केंद्र के नाम पर फिदायीन हमलावर तैयार कर रहा था। वह आतंकियों को तैयार कर रहा था। सब कुछ ISI के इशारे पर हो रहा था। पाकिस्तान से गैरकानूनी हथियार मंगवाकर इन्हीं सेंटरों में स्टोर किया जा रहा था। जिसके जरिए ही वह आनंदपुर खालसा फोर्स (AKF) तैयार कर रहा था। सब कुछ अमृत संचार के नाम पर किया जा रहा था।
अपडेट्स...
ISI-बब्बर खालसा से लिंक, आनंदपुर खालसा फोर्स बनाई जा रही थी, जैकेट्स-हथियार मिले
अमृतपाल का पाकिस्तानी खुफिया एजेंसी ISI से लिंक सामने आया है। अमृतपाल के प्रतिबंधित खालिस्तानी संगठन बब्बर खालसा इंटरनेशनल (BKI) के हैंडलर होने का भी इनपुट है।
1980 में बना BKI भारत और इंग्लैंड में आतंकी संगठन घोषित है। ये कनाडा, जर्मनी और इंग्लैंड में सबसे ज्यादा एक्टिव है। BKI के ज्यादातर मेंबर्स पाकिस्तान में शरण लिए हुए हैं। वो ISI के साथ मिलकर काम कर रहे हैं। इसी आधार पर पंजाब पुलिस की जालंधर रेंज के DIG स्वप्न शर्मा ने कहा है कि अमृतपाल के लिंक ISI से जुड़ रहे हैं। जानकारी मिली है कि अमृतपाल 10 साल दुबई में था। BKI का हैंडलर बनकर ही 2022 में पंजाब लौटा।
पुलिस अधिकारियों ने बताया कि अमृतपाल जल्लूखेड़ा गांव में अपनी प्राइवेट आर्मी आनंदपुर खालसा फोर्स (AKF) बना रहा था। पुलिस को उसके घर से AKF लिखी कई जैकेट्स मिलीं। यह जैकेट्स पुलिस और आर्मी के कमांडो की जैकेट्स जैसी ही हैं। साथियों से बरामद सारे हथियारों पर भी AKF लिखा मिला। करीबी हरविंदर सिंह से कई अवैध हथियार और 100 से ज्यादा कारतूस मिले।
BKI का प्रोजेक्ट K2 यानी कश्मीर और खालिस्तान, अमृतपाल का रोल
शुरुआती इन्वेस्टिगेशन में अमृतपाल का नाम अवतार सिंह खंडा के साथ जुड़ रहा है। अवतार सिंह खंडा पाकिस्तान में बैठे बब्बर खालसा के प्रमुख परमजीत सिंह पम्मा का खास है और ‘बब्बर खालसा UK’ को ऑपरेट करता है।
बब्बर खालसा इन दिनों प्रोजेक्ट K2 पर काम कर रहा है। कश्मीर में भड़काऊ गतिविधियों के साथ-साथ पंजाब में एक बार फिर से खालिस्तान मूवमेंट खड़ा करने की प्लानिंग है। अमृतपाल को इसीलिए पंजाब भेजा गया था। पंजाब के पूर्व सीएम कैप्टन अमरिंदर सिंह ने तो 1 सितंबर 2022 को ही एक सभा में कह दिया था कि अमृतपाल के दुबई से पंजाब लौटने के पीछे पड़ोसी देश पाकिस्तान है।
अमृतपाल ने ड्रग तस्कर से खरीदी थी मर्सिडीज
अमृतपाल सिंह जिस मर्सिडीज कार में घूमता था, वो हरियाणा के एक व्यापारी की थी। जिसे इसी साल जनवरी में पंजाब के एक व्यक्ति ने खरीदा था। पुलिस ने बताया कि कार अभी ट्रांसफर नहीं हुई थी, लेकिन जिसने यह कार खरीदी, वो रवेल सिंह है, जो नशा तस्करी के आरोप में पकड़ा भी जा चुका है। अमृतपाल के चाचा और ड्राइवर इसी मर्सिडीज से सरेंडर करने आए थे।
जानिए शनिवार-रविवार को क्या-क्या हुआ
ये खबर भी पढ़ें:- 
कांग्रेस सांसद बिट्टू का अमृतपाल पर निशाना:बोले- पंजाब दा वारिस कहने वाला चूहा बिल में छिपा
पंजाब के लुधियाना से कांग्रेसी सांसद रवनीत सिंह बिट्‌टू ने खालिस्तान समर्थक अमृतपाल के फरार होने और पुलिस द्वारा भगोड़ा करार दिए जाने पर तंज कसा। बिट्‌टू ने कहा कि अमृतपाल खुद को पंजाब दा वारिस कहता था, आज खुद चूहे की तरह किसी नाली और बिल में छिप गया है (पूरी खबर पढ़ें)
UK में भारतीय दूतावास पर तिरंगे का अपमान: खालिस्तानी समर्थकों ने पहले प्रदर्शन किया, फिर उतार जमीन पर फेंका 
पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं। बीती शाम UK में भारतीय दूतावास के बाहर खालिस्तानियों ने प्रदर्शन के बाद तिरंगे का अपमान कर दिया। तुरंत कार्रवाई करते हुए भारत ने UK के सीनियर राजनयिक को सम्मन भेज दिया है (पूरी खबर पढ़ें) 
'अमृतपाल पंजाब पुलिस की 'कैद' में': पंजाब एवं हरियाणा हाईकोर्ट में दायर याचिका में दावा; सरकार को नोटिस; रिकॉर्ड तलब 
पंजाब में चल रहा अमृतपाल सिंह का मामला पंजाब एंड हरियाणा हाईकोर्ट पहुंच गया है। बठिंडा के इमान सिंह खेड़ा नाम के व्यक्ति ने पंजाब सरकार, कमिश्नर ऑफ पुलिस, जालंधर, कमिश्नर ऑफ पुलिस, अमृतसर और दोनों जिलों के अन्य पुलिस अफसरों को पार्टी बनाते हुए याचिका दायर कर दावा किया कि अमृतपाल पंजाब पुलिस की अवैध हिरासत में है (पूरी खबर पढ़ें)
जालंधर DIG बोले- अमृतपाल का ISI कनेक्शन: आनंदपुर खालसा फोर्स नाम से आर्मी बना रहे थे 
पंजाब में खालिस्तान समर्थक और ‘वारिस पंजाब दे’ संगठन के प्रमुख अमृतपाल की गिरफ्तारी के लिए पुलिस लगातार दूसरे दिन भी राज्य में अभियान छेड़े हुए है। इधर, जालंधर रेंज के DIG स्वप्न शर्मा ने प्रेस कॉन्फ्रेंस में अमृतपाल के पाकिस्तानी खुफिया एजेंसी ISI से कनेक्शन का खुलासा किया (पूरी खबर पढ़ें)
पंजाब पुलिस के 'ऑपरेशन अमृतपाल' की इनसाइड स्टोरी: 20 दिन पहले फैसला, 12 दिन की प्लानिंग, CM-शाह की मुलाकात और 8 मीटिंग्स के बाद एक्शन 
पंजाब पुलिस ने खालिस्तान समर्थक भाई अमृतपाल सिंह को पकड़ने के लिए 'ऑपरेशन अमृतपाल' तैयार किया। पुलिस ने 20 दिन पहले फैसला लिया कि अमृतपाल सिंह को पकड़ा जाएगा। फिर 12 दिन पूरी प्लानिंग में लगे (पूरी खबर पढ़ें)